ZurichNLP/romansh-municipal-text-corpus huggingface dataset:
Rumantsch: Cun 13 encunter 9 vuschs ed in'abstenziun ha il parlament communal approbau igl alzament dalla contribuziun annuala alla biblioteca da scola e communala sin 100'000 francs. Cheutras vegn la bardigliada dalla biblioteca en localitads pli grondas el marcau vegl da Glion pusseivla. Il liug actual ella casa da scola a Glion ei memia pigns e restrenscha las pusseivladads da menar la biblioteca sco liug attractiv da leger e sentupar. Era las uras d'avertura limitadas ein in manco. El niev liug el marcau vegl da Glion duei ei dar spazi per occurrenzas, per luvrar, per uras da scola sco era per pigns e gronds magliacudischs. Ultra da quei eis ei planisau da menar la biblioteca sco open library. Quei munta ch'ella ei era aviarta per la publicitad ordeifer il temps d'avertura accumpignau. El Grischun fuss quei l'emprema open library ordeifer da Cuera. Plinavon ei ina garanzia da deficit da 40'000 francs per las investiziuns unicas en connex cun la bardigliada vegnida concedida.
Deutsch: Mit 13 zu 9 Stimmen bei einer Enthaltung hat das Gemeindeparlament der Erhöhung des Betriebsbeitrags auf 100'000 Franken an die Schul- und Gemeindebibliothek zugestimmt. Damit wird der Umzug der Bibliothek in grössere Räumlichkeiten in der Ilanzer Altstadt möglich. Der heutige Standort der Gemeinde- und Schulbibliothek im Schulhaus Ilanz ist zu klein und schränkt die Möglichkeiten ein, die Bibliothek als attraktiven Ort des Lesens und der Begegnung zu führen. Auch die beschränkten Öffnungszeiten sind ein Mangel. Am neuen Standort in der Ilanzer Altstadt soll es Platz für Veranstaltungen, fürs Arbeiten, für Schulstunden sowie für kleine und grosse Leseratten geben. Zudem ist geplant, die Bibliothek als Open Library zu führen. Das heisst, dass sie auch ausserhalb der bedienten Öffnungszeiten für die Öffentlichkeit zugänglich ist. In Graubünden wäre dies die erste Open Library ausserhalb von Chur. Zudem wurde eine Defizitgarantie von 40'000 Franken für die einmaligen Investitionen in Verbindung mit dem Umzug gewährt.
Rumantsch: Ina plazza svilup communal/communicaziun duei vegnir scaffida. Quella fatschenta ha il parlament communal denton refusau. La suprastonza communala duei sclarir las pusseivladads d'integrar quella plazza ell'organisaziun existenta. Per anflar ina sligiaziun duei il parlament communal vegnir cumpigliaus. Il parlament communal ha declarau il conclus da principi da desister d'introducir tempo 30 per igl entir intschess da Glion e sistir il project da protecziun encunter canera sco urgents. Sin ina zona da tempo 30 per igl entir intschess da Glion duei vegnir desistiu. Cun il cantun Grischun duei vegnir encuretg il discuors davart l'exposiziun da cooperaziun publica previda. Quei per sistir il project da protecziun encunter canera ed integrar la populaziun ella discussiun.
Deutsch: Die Schaffung einer Stelle Gemeindeentwicklung/Kommunikation wurde vom Gemeindeparlament an den Gemeindevorstand zurückgewiesen. Der Gemeindevorstand soll die Möglichkeiten prüfen, ob die Stelle innerhalb der bestehenden Organisation integriert werden kann. Für die Lösungsfindung soll das Gemeindeparlament eingebunden werden. Mit einem Dringlichkeitsantrag hat das Gemeindeparlament zudem den Grundsatzbeschluss betreffend Verzicht auf die flächendeckende Einführung von Tempo 30 auf dem Stadtgebiet Ilanz und die Sistierung des Lärmsanierungsprojekts gutgeheissen. Auf eine flächendeckende Tempo-30-Zone soll verzichtet werden und mit dem Kanton Graubünden soll das Gespräch bezüglich der bevorstehenden öffentlichen Auflage gesucht werden. Dies um das Lärmsanierungsprojekt zu sistieren und die Bevölkerung in die Diskussionen einzubinden.
Rumantsch: Il scaldament vegl dad ieli ella casa da scola Castrisch ei defects e sto vegnir remplazzaus cun in niev indrez. Sco mesira immediata ha in scaldament d'urgenza stuiu vegnir mess en funcziun avon Nadal. Il parlament communal ha concediu per il remplazzament dil scaldament in credit brut da 167'000 francs. Sin fundament dalla situaziun el liug e las relaziuns spazialas ei il replazzament dil scaldament dad ieli cun in scaldament da pellets semussaus sco la varianta la pli favoreivla e raschuneivla.
Deutsch: Die alte Ölheizung im Schulhaus Castrisch ist ausgefallen und muss durch eine neue Anlage ersetzt werden. Als Sofortmassnahme musste vor Weihnachten eine Notheizung in Betrieb genommen werden. Das Gemeinde¬parlament hat für den Ersatz der Heizung im einen Bruttokredit von 167'000 Franken gesprochen. Aufgrund der Situation vor Ort und den räumlichen Verhältnissen hat sich der Ersatz der Ölheizung durch eine Pelletheizung als die sinnvollste und kostengünstigste Variante herausgestellt.
Rumantsch: A caschun dalla sesida dils 17 da matg 2022 ha il parlament communal dad Ilanz/Glion priu per enconuschientscha treis presentaziuns tier projects actuals. All'entschatta dalla sesida ei la tractanda davart la contribuziun pumptrack Glion vegnida spustada muort ulteriurs sclariments necessaris cun l'Uniun sportiva Schluein Glion sin la proxima sesida dil parlament dils 22 da zercladur 2022.
Deutsch: Anlässlich der Sitzung vom 17. Mai 2022 hat das Gemeindeparlament Ilanz/Glion drei Präsentationen zu aktuellen Projekten zur Kenntnis genommen. Anfangs der Sitzung wurde das Traktandum bezüglich Beitrag Pumptrack Ilanz aufgrund von weiteren benötigten Abklärungen mit dem Fussballverein US Schluein Ilanz auf die nächste Parlamentssitzung vom 22. Juni 2022 verschoben.
Rumantsch: Il concept da parcar ei vegnius presentaus da Jolanda Membrini, planisadra da traffic dil biro d'inschignier e planisaziun Hartmann e Monsch. Ei duei vegnir scaffiu in uorden da parcar che cuarcla aschi bein sco pusseivel ils basegns da parcar e ch'ei colligiaus cun consequenzas negativas minimalas sin l'attractivitad da viver ellas fracziuns ed igl ambient. Il mument ha sulet il marcau da Glion in uorden da parcar, ellas ulteriuras fracziuns existan differentas basas legalas, las qualas duein ussa vegnir unificadas. Singulas fracziuns han insumma negin reglament. Sco proxim tracta la suprastonza communala las inoltraziuns dalla consultaziun e surlavura corrispundentamein il concept da parcar. Igl atun 2022 vegn il parlament a decider davart la basa legala.
Deutsch: Das Parkierungskonzept wurde durch Jolanda Membrini, Verkehrsplanerin des Ingenieur- und Planungsbüros Hartmann und Monsch, vorgestellt. Es soll eine Parkierungsordnung geschaffen werden, welche bestmöglich die Parkierungsbedürfnisse abdeckt und mit minimalen negativen Auswirkungen auf die Attraktivität des Dorflebens in den Fraktionen und die Belastung der Umwelt verbunden ist. Momentan verfügt lediglich die Stadt Ilanz über eine Parkierungsordnung, in den anderen Fraktionen bestehen unterschiedliche gesetzliche Grundlagen, welche nun vereinheitlicht werden sollen. Einzelne Fraktionen haben gar keine Regelung. Als nächstes behandelt der Gemeindevorstand die Eingaben aus der Vernehmlassung und überarbeitet das Parkierungskonzept entsprechend. Im Herbst 2022 wird das Parlament über die gesetzliche Grundlage beraten.
Rumantsch: Plinavon ein il stan dallas lavurs e la procedura en connex cun la sanaziun dalla casa da scola a Castrisch vegni presentai. Las co-presidentas dil cussegl da scola, Annalisa Cathomas e Michal Hohl, han informau il parlament communal davart il diever actual e las pretensiuns futuras dalla scola. Jan Berni dil biro d'architectura incumbensau Berni architects & inschigniers ha presentau las constataziuns dalla planisaziun da test sco era duas direcziuns strategicas pusseivlas. Ferton che l'emprema varianta prevesa da mantener la halla da gimnastica cun aschuntar ina stanza plurivalenta, persequitescha la secunda varianta ina proposta pli radicala. Enstagl dalla halla da gimnastica – per la gimnastica dalla scola duei l'infrastructura a Sevgein vegnir nezegiada – duei nescher ina stanza da cultura, la quala savess scaffir per Castrisch in niev liug e per l'entira vischnaunca Ilanz/Glion ina gronda plivalur. Ils proxims meins duei vegnir discutau vastamein davart las duas variantas, cun las persunas d'instrucziun, scolarAs e la populaziun sco era interessai. Sin fundament da quei duei seresultar il program da spazi definitiv, sco basa per ina concurrenza d'architectura.
Deutsch: Des Weiteren wurden der Stand der Arbeiten und das Vorgehen im Zusammenhang mit der Sanierung des Schulhauses in Castrisch präsentiert. Die Co-Präsidentinnen des Schulrats, Annalisa Cathomas und Michal Hohl, informierten das Gemeindeparlament über die aktuelle Nutzung und die künftigen Anforderungen der Schule. Jan Berni des beauftragten Architekturbüros Berni architects & inschigniers präsentierte die Erkenntnisse aus der Testplanung sowie zwei mögliche Stossrichtungen. Während die erste Variante die Beibehaltung der Turnhalle mit Ergänzung eines Mehrzweckraums vorsieht, verfolgt die zweite Variante einen radikaleren Ansatz. Anstelle der Turnhalle – für das Schulturnen soll die Infrastruktur in Sevgein genutzt werden – soll ein grosser Kulturraum entstehen, der für Castrisch einen neuen Ort und für die gesamte Gemeinde Ilanz/Glion einen grossen Mehrwert schaffen könnte. In den nächsten Monaten sollen die beiden Varianten breit diskutiert werden, mit den Lehrpersonen, SchülerInnen und der Bevölkerung sowie Interessierten. Daraus soll das definitive Raumprogramm entstehen, als Grundlage für einen Architekturwettbewerb.
Rumantsch: Ultra da quei ha il parlament communal obteniu ina presentaziun davart il concept per la promoziun dalla cultura. Suenter ch'ina cumissiun accumpignonta ei vegnida elegida e las uniuns culturalas sco era ils creaturs da cultura ein vegni envidai ad ina retscherca, ha in luvratori ¬ «Fueina da cultura» ¬ giu liug. La cumissiun accumpignonta ha elaborau il concept da promoziun dalla cultura. La finamira da tal ei la promoziun da projects e dalla generaziun nova, il svilup activ dall'infrastructura da cultura sco era la renconuschientscha dalla lavur voluntaria dallas uniuns. Suenter in'ulteriura exposiziun da cooperaziun duei la lescha corrispundenta vegnir tractandada igl atun 2022 el parlament communal.
Deutsch: Ausserdem hat das Gemeindeparlament eine Präsentation über das Kulturförderungskonzept erhalten. Nachdem eine Begleitkommission gewählt wurde und die Kulturvereine sowie Kulturschaffende zu einer Umfrage eingeladen wurden, fand ein Workshop ­ «Fueina da cultura» ­ statt. Die Begleitkommission hat das Kulturförderungskonzept erarbeitet. Ziel dieses ist die Förderung von Projekten und des Nachwuchs, die aktive Entwicklung der Kulturinfrastruktur sowie die Anerkennung ehrenamtlicher Arbeit der Vereine. Nach einer weiteren Mitwirkungsauflage soll das entsprechende Gesetz im Herbst 2022 im Gemeindeparlament behandelt werden.
Rumantsch: Ils 22 da zercladur 2022 ha il parlament communal Ilanz/Glion approbau il rapport administrativ ed il quen annual 2021 dalla vischnaunca Ilanz/Glion, medemamein tal dil provediment d'aua Gruob. Cun in gudogn annual da 0.7 miu. francs siara il quen communal 2021 cun in meglier resultat ch'il surpli budgetau da 64'800 francs. Contribuiu al resultat cuntenteivel ha cunzun la politica d'expensas disciplinada. Il cash-flow munta a 2 miu. francs. Aschia han ins saviu finanziar sez per rodund 80 pertschien las investiziuns nettas da 2.5 miu. francs. Il grad d'atgna finanziaziun en media dils onns 2015 entochen 2021 munta ad 87 pertschien.
Deutsch: Am 22. Juni 2022 hat das Gemeindeparlament Ilanz/Glion den Verwaltungsbericht und die Jahresrechnung 2021 der Gemeinde Ilanz/Glion genehmigt, ebenfalls jene der Wasserversorgung Gruob. Mit einem Jahresgewinn von 0.7 Mio. Franken schliesst die Gemeinderechnung 2021 besser ab als das budgetierte Plus von 64'800 Franken. Zum zufriedenstellenden Ergebnis beigetragen hat vor allem eine disziplinierte Ausgabenpolitik. Der Cash-Flow beträgt 2 Mio. Franken. Damit konnten die Nettoinvestitionen von 2.5 Mio. Franken zu rund 80 Prozent selbst finanziert werden. Der durchschnittliche Selbstfinanzierungsgrad der Jahre 2015 bis 2021 beträgt 87 Prozent.
Rumantsch: Medemamein ha il parlament communal priu per enconuschientscha il program da legislatura 2022–2025. En quel ein las finamiras dalla legislatura els differents secturs tematics sco era corrispundentamein las mesiras previdas per la perioda da legislatura actuala indicadas.
Deutsch: Des Weiteren wurde das Legislaturprogramm 2022–2025 dem Gemeindeparlament zur Kenntnis gebracht. In diesem sind die Legislaturziele in den verschiedenen Themenbereichen sowie die entsprechend vorgesehenen Massnahmen für die aktuelle Legislaturperiode aufgeführt.
Rumantsch: Il parlament communal ha approbau il credit per resursas el sectur svilup communal e communicaziun ed aschia mess in segn en favur dil svilup dalla vischnaunca. Cun quellas resursas san projects futurs per il svilup vegnir fatgs avanzar, las stretgas existentas da resursas el sectur dil management da projects vegnir eliminadas e la communicaziun dalla vischnaunca vegnir cuvretga meglier. La vischnaunca vegn uss ad ir alla tscherca da persunas qualificadas ed adattadas.
Deutsch: Das Gemeindeparlament hat den Kredit für Ressourcen im Bereich Gemeindeentwicklung und Kommunikation gesprochen und damit ein Zeichen für die Entwicklung der Gemeinde gesetzt. Mit diesen Ressourcen können anstehende Entwicklungsprojekte vorangetrieben, bestehende Ressourcenengpässe im Bereich Projektmanagement behoben und die Kommunikation der Gemeinde gestärkt werden. Die Gemeinde wird sich nun auf die Suche nach den geeigneten Fachkräften machen.
Rumantsch: Ils 14 da settember 2022 ha il parlament communal Ilanz/Glion approbau la nova lescha per la promoziun dalla cultura. Entochen ussa muncava ina basa legala che reglescha la promoziun dalla cultura a moda transparenta, suandabla e harmonisada. Il rapport da basa ed il sboz dalla lescha ein vegni elaborai dad ina cumissiun accumpignonta da 17 persunas cun representants dallas differentas spartas culturalas e da tuttas fracziuns. Cun ils instruments da promover extendi duei la cultura ella vischnaunca vegnir rinforzada. Per con ch'ils instruments vegnan exauri dependa dallas activitads ed iniziativas dallas uniuns e dils artists. Il futur vegn ina cumissiun da cultura elegida, la quala predeliberescha las damondas da sustegn per mauns dalla suprastonza communala.
Deutsch: Am 14. September 2022 hat das Gemeindeparlament Ilanz/Glion das neue Kulturförderungsgesetz genehmigt. Bislang fehlte eine gesetzliche Grundlage, welche die Kulturförderung transparent, nachvollziehbar und harmonisiert regelt. Grundlagenbericht und Gesetzesentwurf sind von einer siebzehnköpfigen Begleitkommission mit Vertretern aus unterschiedlichen Kultursparten und aus allen Fraktionen erarbeitet worden. Mit den erweiterten Förder­instrumenten soll die Kultur in der Gemeinde gestärkt werden. Wie weit die Instrumente ausgeschöpft werden, hängt von den Aktivitäten und Initiativen der Vereine und Kulturschaffenden ab. Künftig wird eine Kulturkommission eingesetzt, welche die Unterstützungsanfragen zuhanden des Gemeindevorstands vorberaten wird.
Rumantsch: Plinavon duei era il parcar sin igl entir intschess communal vegnir francaus e reglaus en ina lescha. Il parlament communal ei dil medem meini sco la suprastonza communala ch'ei drova ina regulaziun, critichescha denton che las atgnadads dallas singulas fracziuns ein vegnidas risguardadas memia pauc el sboz dalla lescha proponiu. Igl ei da seprofundar ella damonda per tgei sort da diever ch'igl incasso da taxas ei raschuneivels. Per quei motiv ei la proposta vegnida renviada per surluvrar cun l'incumbensa d'engaschar ina cumissiun cun representants dallas fracziuns.
Deutsch: Weiter soll auch die Parkierung im ganzen Gemeindegebiet gesetzlich verankert und geregelt werden. Das Gemeindeparlament teilt die Ansicht des Gemeindevorstands, dass es eine Regelung braucht, kritisiert jedoch am vorgelegten Entwurf, dass die Besonderheiten der einzelnen Fraktionen zu wenig berücksichtigt sind und die Frage nochmals zu vertiefen ist, für welche Benutzungsart eine Gebührenerhebung sinnvoll ist. Deshalb wurde die Vorlage zur Überarbeitung an den Gemeindevorstand zurückgewiesen mit dem Auftrag, eine Kommission mit Vertretern aus den Fraktionen beizuziehen.
Rumantsch: Ultra da quei ei il program per la construcziun da vias vegnius presentaus al parlament communal. Risguardond il svilup dil stan dallas vias ei ina strategia da mesiras vegnida elaborada, cura e cons dils 30 kilometers dallas vias communalas duein vegnir sanai. Per ils proxims 30 onns eis ei da quintar cun investiziuns da 30 milliuns francs per il manteniment dalla substanza.
Deutsch: Des Weiteren wurde das Strassenbauprogramm dem Gemeindeparlament zur Kenntnis gebracht. In diesem ist unter Berücksichtigung der Zustandsentwicklung eine Massnahmenstrategie erstellt worden, wann welche der 30 Kilometer Gemeindestrassen saniert werden sollen. Für die nächsten 30 Jahren sind mit Investitionen für den Substanzerhalt von 30 Mio. Franken zu rechnen.
Rumantsch: Il parlament communal ha plinavon obteniu ina presentaziun pertuccont l'introducziun dad ina cumissiun da giuventetgna e la realisaziun d'ina sessiun da giuventetgna. Ella vischnaunca Ilanz/Glion maunca ina cumissiun ella quala ils giuvenils e giuvens carschi san appurtar ils giavischs da lur generaziun. La cumissiun duei secumponer da scolaras ni scolars dalla superiura, giuvens carschi denter 16 e 25 onns, in representant dalla suprastonza communala ed in commember dil parlament communal e vegn elegida dalla suprastonza communala. Mintga dus onns duei ina sessiun da giuventetgna haver liug. Cun la finamira da possibilitar ina participaziun viva e persistenta sco era da colligiar ils giuvenils san ils temas da giuventetgna vegnir discutai, ils quals duein vegnir persequitai per mauns dalla suprastonza communala. Parlamentarias e parlamentaris vegnan a sustener ils giuvenils sco coaches duront la sessiun da giuventetgna. L'emprema sessiun da giuventetgna Ilanz/Glion ei planisada per ils 29 d'avrel 2023.
Deutsch: Das Gemeindeparlament hat zudem eine Präsentation betreffend Einführung einer Jugendkommission und Durchführung einer Jugendsession erhalten. In der Gemeinde Ilanz/Glion fehlt eine Kommission, in welcher Jugendliche und junge Erwachsene die Anliegen ihrer Generation einbringen können. Die Kommission soll sich aus Schülerinnen oder Schüler der Oberstufe, jungen Erwachsenen zwischen 16 und 25 Jahren, einer Vertretung des Gemeindevorstands sowie eines Mitglieds des Gemeindeparlaments zusammensetzen und wird durch den Gemeindevorstand gewählt. Alle zwei Jahre soll eine Jugendsession stattfinden. Mit dem Ziel eine lebendige und nachhaltige Partizipation zu ermöglichen sowie die Jugendlichen zu vernetzen, können Jugendthemen beraten werden, welche zuhanden des Gemeindevorstands weiterverfolgt werden sollen. Parlamentarier werden den Jugendlichen als Coaches an der Jugendsession zur Seite stehen. Die erste Jugendsession Ilanz/Glion ist für den 29. April 2023 geplant.
Rumantsch: Ils 26 d'october 2022 ha il parlament communal Ilanz/Glion surdau unanimamein l'incumbensa Frei pertuccont catalog da mesiras per igl augment dall'attractivitad dalla vischnaunca Ilanz/Glion. La suprastonza communala vegn incumbensada d'elaborar in catalog da mesiras concret per ils proxims tschun onns per la commercialisaziun ed igl augment dall'attractivitad dalla vischnaunca da domicil Ilanz/Glion cun sias fracziuns. Oravontut duein la transformaziun da secund-indigens ad indigens, l'extensiun d'internet spert e dil traffic public sco era il manteniment e l'extensiun dil provediment da basa sco era dil temps liber, dil sport e dalla cultura vegnir affruntai. La suprastonza communala ha ussa sis meins temps da presentar al parlament communal ina proposta per ademplir quell'incumbensa vasta.
Deutsch: Am 26. Oktober 2022 hat das Gemeindeparlament Ilanz/Glion den Auftrag Frei betreffend Massnahmenkatalog zur Attraktivitätssteigerung der Gemeinde Ilanz/Glion einstimmig überwiesen. Der Gemeindevorstand wird beauftragt, einen konkreten Massnahmenkatalog für die nächsten fünf Jahre zur Vermarktung und Attraktivitätssteigerung der Wohngemeinde Ilanz/Glion mit seinen Fraktionen zu erarbeiten. Insbesondere sollen die Transformation der Zweitheimischen zu Einheimischen, der Ausbau von schnellem Internet und des öffentlichen Verkehrs sowie die Erhaltung und der Ausbau der Grundversorgung sowie der Freizeit, des Sports und der Kultur angegangen werden. Der Gemeindevorstand hat nun sechs Monate Zeit, dem Gemeindeparlament einen Vorschlag zur Erfüllung dieses weitläufigen Auftrags zu unterbreiten.
Rumantsch: Plinavon ha il parlament tractau in credit supplementar per l'illuminaziun da LED els centers dils vitgs. A caschun dalla sesida dil parlament dils 28 d'avrel 2021 haveva il parlament communal approbau in credit ell'altezia da 970'000 francs per la midada dall'illuminaziun publica sin LED. Tenor il concept da LED, il qual era vegnius presentaus lezza gada, era sulet in tip da cazzolas previus per igl entir intschess communal cun excepziun dil marcau vegl da Glion. Ella realisaziun eis ei lura semussau ch'il tip da cazzolas tscharniu ei in tgierp jester els centers historics dils vitgs. Per render attents allas pretensiuns dallas zonas da protecziun dil maletg dil vitg, dueva vegnir duvrau en quels in different tip da cazzolas ch'ei intec pli cars. Il parlament communal ha denton refusau il credit supplementar necessari ell'altezia da 115'000 francs cun ina pintga maioritad.
Deutsch: Weiter hat das Parlament über einen Zusatzkredit für die LED-Beleuchtung in den Dorfkernen befunden. An der Parlamentssitzung vom 28. April 2021 hatte das Gemeindeparlament einen Kredit in der Höhe von 970'000 Franken für die Umstellung der öffentlichen Beleuchtung auf LED genehmigt. Gemäss dem damals präsentierten LED-Konzept war für das gesamte Gemeindegebiet, abgesehen von der Altstadt Ilanz, ein einziger Lampentyp vorgesehen. Bei der Umsetzung in den ersten Fraktionen hatte sich gezeigt, dass der gewählte Lampentyp in den historischen Dorfkernen ein Fremdkörper ist. Um den Anforderungen der Ortsbildschutzzonen gerecht zu werden, sollte in diesen ein anderer, leicht teurer, Lampentyp verwendet werden. Das Gemeindeparlament hat den erforderten Zusatzkredit in der Höhe von 115'000 Franken jedoch mit knapper Mehrheit abgelehnt.
Rumantsch: Ils 30 da november 2022 ha il parlament communal Ilanz/Glion approbau a caschun da sia davosa sesida digl onn il preventiv per igl onn 2023 e quei cun entginas paucas adattaziuns en cumparegliaziun cun la proposta dalla suprastonza communala. Il quen da gudogn e sperdita prevesa ina sperdita da rodund 100'000 francs. El quen d'investiziun ein investiziuns nettas da rodund 4.6 miu. francs planisadas. Cunzun la carischia generala e sias consequenzas han in grond effect sin il resultat planisau.
Deutsch: Am 30. November 2022 hat das Gemeindeparlament Ilanz/Glion anlässlich seiner letzten Sitzung in diesem Jahr das Budget für das Jahr 2023 genehmigt, im Vergleich zum Antrag des Gemeindevorstands mit ein paar wenigen Anpassungen. Die Erfolgsrechnung sieht einen Verlust von rund 100'000 Franken vor. Es sind Nettoinvestitionen von rund 4.6 Mio. Franken geplant. Vor allem die allgemeine Teuerung und ihre entsprechenden Folgen wirken sich stark auf das geplante Ergebnis aus.
Rumantsch: Il pei da taglia resta tier 100 pertschien dalla taglia cantunala sempla. Senza midadas resta era la quota per igl acquist da beins immobigliars entras persunas digl exteriur tier 100 pertschien.
Deutsch: Der Steuerfuss bleibt bei 100 Prozent der einfachen Kantonssteuer. Unverändert bei 100 Prozent bleibt auch die Quote für den Grundstückserwerb durch Personen im Ausland.